

**Príloha I  
Údaje, ktoré sa majú monitorovať a nahlasovať**

Časť A: Údaje, ktoré majú monitorovať a nahlasovať členské štáty:

a) identifikačné číslo vozidla všetkých nových vozidiel podľa článku 2 písm. a) a b), ktoré sú zaevidované na území členského štátu,

b) názov výrobcu,

c) značka (obchodný názov výrobcu),

d) kód karosérie uvedený v položke 38 osvedčenia o zhode, ak je k dispozícii,

e) v prípade vozidiel uvedených v článku 2 písm. a) informácie o pohonnej jednotke uvedené v položkách 23, 23.1 a 26 osvedčenia o zhode.

Časť B: Údaje, ktoré majú monitorovať a nahlasovať výrobcovia ťažkých úžitkových vozidiel:

|  |  |  |  |
| --- | --- | --- | --- |
| **Č.** | **Parametre monitorovania** | **Zdroj** Dodatok 1 k prílohe I k nariadeniu […/…] | **Opis** |
| 1 | Identifikačné číslo vozidla (VIN) | 1.1.1 | Identifikácia vozidla a komponentov |
| 2 | Číslo osvedčenia motora | 1.2.1 |
| 3 | Číslo osvedčenia CdxA (v prípade potreby) | 1.8.2 |
| 4 | Číslo osvedčenia prevodovky | 1.3.2 |
| 5 | Číslo osvedčenia náprav | 1.7.2 |
| 6 | Číslo osvedčenia pneumatík, náprava 1 | 1.9.2 |
| 7 | Číslo osvedčenia pneumatík, náprava 2 | 1.9.6 |
| 8 | Číslo osvedčenia pneumatík, náprava 3 | 1.9.10 |
| 9 | Číslo osvedčenia pneumatík, náprava 4 | 1.9.14 |
| 10 | Kategória vozidla | 1.1.2 | Klasifikácia vozidla |
| 11 | Usporiadanie náprav | 1.1.3 |
| 12 | Maximálna celková hmotnosť vozidla | 1.1.4 |
| 13 | Skupina vozidiel | 1.1.5 |
| 14 | Názov výrobcu | 1.1.6 | Špecifikácia vozidla a podvozku |
| 15 | Značka (obchodný názov výrobcu) | 1.1.7 |
| 16 | Opravená pohotovostná hmotnosť vozidla | 1.1.8 |
| 17 | Menovitý výkon motora | 1.2.2. | Hlavné špecifikácie motora |
| 18 | Voľnobežné otáčky motora | 1.2.3 |
| 19 | Menovité otáčky motora | 1.2.4 |
| 20 | Zdvihový objem motora | 1.2.5 |
| 21 | Typ referenčného paliva motora | 1.2.6 |
| 22 | Možnosť osvedčovania použitá pri tvorbe CdxA (predvolená hodnota alebo meranie) | 1.8.1 | Aerodynamika |
| 23 | Hodnota CdxA | 1.8.3 |
| 24 | Názov a adresa výrobcu | - | Hlavné špecifikácie prevodovky |
| 25 | Značka (obchodný názov výrobcu) | - |
| 26 | Zvolený typ osvedčovania na získanie mapy strát pre nástroj na výpočet energetickej spotreby vozidiel (štandardné hodnoty/metóda 1/metóda 2) | 1.3.1 |
| 27 | Typ prevodovky | 1.3.3 |
| 28 | Počet prevodových stupňov | 1.3.4 |
| 29 | Koncový prevodový pomer | 1.3.5 |
| 30 | Odľahčovacia brzda (áno/nie) | 1.3.6 |
| 31 | Vývodový hriadeľ (áno/nie) | 1.3.7 |
| 32 | Názov a adresa výrobcu | - | Hlavné špecifikácie náprav |
| 33 | Značka (obchodný názov výrobcu) | - |
| 34 | Zvolený typ osvedčovania na získanie mapy strát pre nástroj na výpočet energetickej spotreby vozidiel (štandardné hodnoty/meranie) | 1.7.1 |
| 35 | Typ nápravy | 1.7.3 |
| 36 | Stály prevod rozvodovky | 1.7.4 |
| 37 | Zvolený typ osvedčovania na získanie mapy strát pre nástroj na výpočet energetickej spotreby vozidiel (štandardné hodnoty/meranie) | 1.6.1 | Špecifikácie uhlového prevodu |
| 38 | Pomer uhlového prevodu | 1.6.2 |
| 39 | Názov a adresa výrobcu | - | Hlavné špecifikácie pneumatík |
| 40 | Značka (obchodný názov výrobcu) | - |
| 41 | Rozmery pneumatík, náprava 1 | 1.9.1 |
| 42 | Špecifický koeficient valivého odporu všetkých pneumatík na náprave 1 (vľavo/vpravo) | 1.9.3 |
| 43 | Rozmery pneumatík, náprava 2 | 1.9.4 |
| 44 | Dvojitá náprava (áno/nie), náprava 2 | 1.9.5 |
| 45 | Špecifický koeficient valivého odporu všetkých pneumatík na náprave 2 (vľavo/vpravo) | 1.9.7 |
| 46 | Rozmery pneumatík, náprava 3 | 1.9.8 |
| 47 | Dvojitá náprava (áno/nie), náprava 3 | 1.9.9 |
| 48 | Špecifický koeficient valivého odporu všetkých pneumatík na náprave 3 (vľavo/vpravo) | 1.9.11 |
| 49 | Rozmery pneumatík, náprava 4 | 1.9.12 |
| 50 | Dvojitá náprava (áno/nie), náprava 4 | 1.9.13 |
| 51 | Špecifický koeficient valivého odporu všetkých pneumatík na náprave 4 (vľavo/vpravo) | 1.9.15 |
| 52 | Technológia chladiaceho ventilátora motora (áno/nie – ak áno, uveďte typ technológie) | 1.10.1 | Hlavné špecifikácie prídavných zariadení |
| 53 | Technológia čerpadla posilňovača riadenia (áno/nie – ak áno, uveďte typ technológie) | 1.10.2 |
| 54 | Technológia elektrického systému (áno/nie – ak áno, uveďte typ technológie) | 1.10.3 |
| 55 | Technológia pneumatického systému (áno/nie – ak áno, uveďte typ technológie) | 1.10.4 |
| 56 | Účel použitia (diaľková, regionálna, mestská doprava, stavebníctvo) | 2.1.1 | Parametre simulácie (pre každú kombináciu účelu použitia/zaťaženia/paliva) |
| 57 | Zaťaženie (podľa vymedzenia v nástroji na výpočet energetickej spotreby vozidiel) | 2.1.2 |
| 58 | Celková hmotnosť vozidla v simulácii | 2.1.4 |
| 59 | Priemerná rýchlosť | 2.2.1 | Jazdný výkon vozidla (pre každú kombináciu účelu použitia/zaťaženia/paliva) |
| 60 | Minimálna okamžitá rýchlosť | 2.2.2 |
| 61 | Maximálna okamžitá rýchlosť | 2.2.3 |
| 62 | Maximálne spomalenie | 2.2.4 |
| 63 | Maximálne zrýchlenie | 2.2.5 |
| 64 | Percentuálny podiel času jazdy s plným zaťažením | 2.2.6 |
| 65 | Celkový počet prevodových stupňov | 2.2.7 |
| 66 | Celková najazdená vzdialenosť | 2.2.8 |
| 67 | Emisie CO2  (vyjadrené v g/km, g/t-km, g/p-km, g/m³-km) | 2.3.13 – 2.3.16 | Emisie CO2 a spotreba paliva (pre každú kombináciu účelu použitia/zaťaženia/paliva) |
| 68 | Spotreba paliva  (vyjadrená v l/100km, l/t-km, l/p-km, l/m³-km, MJ/km, MJ/t-km, MJ/p-km, MJ/m³-km) | 2.3.1 – 2.3.12 |
| 69 | Verzia nástroja na výpočet energetickej spotreby vozidiel | 3.1.1 | Softvér a informácie pre používateľa |
| 70 | Dátum a čas simulácie nástroja na výpočet energetickej spotreby vozidiel | 3.1.2 |
| 71 | Odkaz na používateľa/licenciu nástroja na výpočet energetickej spotreby vozidiel | 3.1.3 |
| 72 | Šifrovací algoritmus | 3.1.4 |
| 73 | Pokročilé technológie na znižovanie emisií CO2 | - | Technológie na znižovanie emisií CO2 vozidiel |

**PRÍLOHA II**

**Nahlasovanie a správa údajov**

# Nahlasovanie členskými štátmi

1.1 Od 1. januára 2019 členské štáty monitorujú údaje uvedené v časti A prílohy I za každý kalendárny rok.

1.2 Údaje v súlade s článkom 4 odošle kontaktné miesto príslušného orgánu prostredníctvom elektronického prenosu údajov do centrálneho archívu údajov, ktorý spravuje agentúra EEA.

Kontaktné miesto oznámi Komisii a agentúre EEA odoslanie údajov e-mailom na tieto adresy:

[[EC-CO2-HDV-IMPLEMENTATION@ec.europa.eu](mailto:EC-CO2-HDV-IMPLEMENTATION@ec.europa.eu)] a

[HDV-monitoring@eea.europa.eu](mailto:CO2-monitoring@eea.europa.eu).

# Nahlasovanie výrobcami

2.1 Výrobcovia Komisii bezodkladne, najneskôr však do [31. decembra 2018], oznámia tieto informácie:

a) názov výrobcu uvedený v osvedčení o zhode alebo v osvedčení o schválení jednotlivého vozidla,

b) svetový kód výrobcu (kód WMI) podľa vymedzenia v nariadení Komisie (EÚ) č. 19/2011[[1]](#footnote-2), ktorý sa má použiť v identifikačnom čísle vozidla nových ťažkých úžitkových vozidiel uvádzaných na trh,

c) kontaktné miesto zodpovedné za nahratie údajov do archívu obchodných údajov agentúry EEA.

Bezodkladne informujú Komisiu o akýchkoľvek zmenách týchto informácií.

Oznámenia sa odosielajú na adresy uvedené v bode 1.2.

2.2 Noví výrobcovia vstupujúci na trh bezodkladne poskytnú Komisii informácie uvedené v bode 2.1.

2.3 Od [1. januára 2019] a za každý ďalší kalendárny rok zaznamená každý výrobca údaje uvedené v časti B prílohy I za každé nové vyrobené ťažké úžitkové vozidlo.

2.4 Kontaktné miesto výrobcu odošle údaje uvedené v bode 2.3 v súlade s článkom 5 ods. 1 prostredníctvom elektronického prenosu do archívu obchodných údajov, ktorý spravuje agentúra EEA.

Kontaktné miesto oznámi Komisii a agentúre EEA odoslanie údajov e-mailom do funkčných e-mailových schránok uvedených v bode 1.2 tejto prílohy.

# Spracovanie údajov

3.1 Agentúra EEA spracuje údaje odoslané v súlade s bodmi 1.2 a 2.4 a zaznamená spracované údaje v centrálnom registri údajov o ťažkých úžitkových vozidlách.

3.2 Údaje týkajúce sa vozidiel zaevidovaných v predchádzajúcom kalendárnom roku a zaznamenaných v registri sa počínajúc rokom [2020] zverejnia každý rok najneskôr do [31. októbra] s výnimkou údajových záznamov uvedených v článku 6 ods. 1.

3.3 Ak príslušný orgán alebo výrobcovia zistia, že predložené údaje obsahujú chyby, oznámia to bezodkladne Komisii a agentúre EEA tak, že do centrálneho archívu údajov alebo archívu obchodných údajov (podľa potreby) odošlú správu s oznámením o chybe, ako aj prostredníctvom e-mailu, ktorý odošlú do funkčných mailových schránok uvedených v bode 1.2.

3.4 Komisia s podporou agentúry EEA overí oznámené chyby a v prípade potreby údaje v registri opraví.

3.5 Komisia s podporou agentúry EEA v dostatočnom predstihu pred uplynutím lehôt na odoslanie údajov sprístupní dostupné elektronické formáty na odosielanie údajov podľa bodov 1.2 a 2.4.

1. Nariadenie Komisie (EÚ) č. 19/2011 z 11. januára 2011 týkajúce sa požiadaviek na typové schválenie povinného štítku výrobcu a identifikačného čísla motorových vozidiel a ich prípojných vozidiel, ktorým sa vykonáva nariadenie Európskeho parlamentu a Rady (ES) č. 661/2009 o požiadavkách na typové schválenie motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá z hľadiska všeobecnej bezpečnosti (Ú. v. EÚ L 8, 12.1.2011, s. 1). [↑](#footnote-ref-2)